text: Kenneth Bjerre tilbage i VM
  26 august 2013 kl. 05.49
  Speedwaykøreren Kenneth Bjerre er efter et par års fravær tilbage i Grand Prix-serien, hvor der køres om det individuelle verdenmesterskab.
  Det står klart efter weekendens GP Challenge-finale hvor 16 kørere kæmpede om tre pladser i næste års VM-serie.
  Kenneth Bjerre kørte sig med 11 point lige præcis ind på tredjepladsen og gør derfor comeback i GP-serien næste år.
  Esbjergenseren kørte senest i GP-serien i 2012, hvor han dog måtte trække sig ud på grund af en skade.
  
  To esbjergensere med
  Også den anden esbjergenser, Niels-Kristian Iversen, kvalificerede sig til næste års serie. Han vandt sine første fire heats og endte på i alt 13 point. Det var nok til at vinde finalen.
  Niels-Kristian Iversen ligger allerede nummer fem i dette års GP-serie og slutter han i top otte der, er han direkte kvalificeret derigennem.
  Esbjergenseren ville dog ikke risikere at blive skadet og dermed kunne miste sin top-otte placering, og kørte derfor weekendens finale.
  